《赋秋江离思》
明代·周玄

女螺江上送征桡，祖帐新凉酒易消。
泽国雁来芳草歇，海天人去碧波遥。
寒山古道迷枫叶，落日愁心断柳条。
圣代只今缝掖贵，行看紫凤上丹霄。

作者简介：福建闽县人，字微之。与黄玄皆出林鸿门下，称二玄。永乐中以文学征，授礼部员外郎。尝挟书数千卷，居长乐高柄家，读书十年，卒业尽弃其书，谓已尽在腹中。为闽中十才子之一。有《宜秋集》。